Skabelon

til udarbejdelse af skibsophugningsanlægsplan

Indhold

[Indledning 3](#_Toc447219156)

[1. Virksomhedsledelse (3.1) 5](#_Toc447219157)

[1.1 Virksomhedsinformation (3.1.1) 5](#_Toc447219158)

[1.2 Uddannelsesprogram (3.1.2) 5](#_Toc447219159)

[1.3 Medarbejderledelse (3.1.3) 5](#_Toc447219160)

[1.4 Registrering/datastyring/journalisering (3.1.4) 5](#_Toc447219161)

[2. Drift af ophugningsanlægget (3.2) 7](#_Toc447219162)

[2.1 Anlægsinformation (3.2.1) 7](#_Toc447219163)

[2.2 Godkendelser, tilladelser, licenser og certificeringer (3.2.2) 7](#_Toc447219164)

[2.3 Krav til modtagelse af skibe (3.2.3) 7](#_Toc447219165)

[2.4 Udarbejdelse af den skibsspecifikke skibsophugningsplan (SRP) (3.2.4) 8](#_Toc447219166)

[2.5 Modtagelse af fartøjer (3.2.5) 8](#_Toc447219167)

[2.6 Skibsophugningsmetode (3.2.6) 9](#_Toc447219168)

[2.7 Erklæring om færdiggørelse (3.2.7) 9](#_Toc447219169)

[3. Varetagelse af medarbejdernes sikkerhed og sundhed (3.3) 10](#_Toc447219170)

[3.1 Medarbejdernes sundhed og sikkerhed (3.3.1) 10](#_Toc447219171)

[3.2 Nøglepersoner i relation til sikkerhed- og sundhed (3.3.2) 10](#_Toc447219172)

[3.3 Arbejdsrisikovurdering (3.3.3) 10](#_Toc447219173)

[3.4 Forebyggelse af negative virkninger for menneskers sundhed (3.3.4) 10](#_Toc447219174)

[3.4.1 Procedurer for sikker adgang (3.3.4.1) 11](#_Toc447219175)

[3.4.2 Procedurer for varmt arbejde (3.3.4.2) 11](#_Toc447219176)

[3.4.3 Svejsning, skæring, slibning og opvarmning (3.3.4.3) 11](#_Toc447219177)

[3.4.4 Tromler, containere og trykbeholdere (3.3.4.4) 11](#_Toc447219178)

[3.4.5 Forebyggelse af fald fra højder og ulykker forårsaget af faldende objekter (3.3.4.5) 11](#_Toc447219179)

[3.4.6 Gear og udstyr til rigning og materialehåndtering (3.3.4.6) 11](#_Toc447219180)

[3.4.7 Fremkommelighed og belysning (3.3.4.7) 12](#_Toc447219181)

[3.4.8 Vedligeholdelse og dekontaminering af værktøj og udstyr (3.3.4.8) 12](#_Toc447219182)

[3.4.9 Sundheds- og velfærdsfaciliteter (3.3.4.9) 12](#_Toc447219183)

[3.4.10 Personlige værnemidler (3.3.4.10) 12](#_Toc447219184)

[3.4.11 Medarbejderpåvirkning og lægefaglig overvågning (3.3.4.11) 12](#_Toc447219185)

[3.5 Plan for nødberedskab og afværgeforanstaltninger (3.3.5) 12](#_Toc447219186)

[3.6 Forebyggelse, detektion og reaktion i forhold til brand og eksplosion (3.3.6) 12](#_Toc447219187)

[4. Varetagelse af miljøforhold (3.4) 14](#_Toc447219188)

[4.1 Miljøovervågning (3.4.1) 14](#_Toc447219189)

[4.2 Håndtering af farlige materialer (3.4.2) 14](#_Toc447219190)

[4.2.1 Potentielt indhold af farlige materialer (3.4.2.1) 15](#_Toc447219191)

[4.2.2 Supplerende prøveudtagning og analyse (3.4.2.2) 15](#_Toc447219192)

[4.2.3 Identifikation og afmærkning og potentielle steder på skibet (3.4.2.3) 15](#_Toc447219193)

[4.2.4 Fjernelse, håndtering og oprydning (3.4.2.4) 15](#_Toc447219194)

[4.2.5 Opbevaring og mærkning efter fjernelse (3.4.2.5) 15](#_Toc447219195)

[4.2.6 Behandling, transport og bortskaffelse (3.4.2.6) 16](#_Toc447219196)

[4.3 Miljømæssigt forsvarlig håndtering af farlige materialer (3.4.3) 16](#_Toc447219197)

[4.4 Forebyggelse af skadelige virkninger på miljøet (3.4.4) 16](#_Toc447219198)

[4.4.1 Forebyggelse, kontrol og forholdsregler i forhold til spild (3.4.4.1) 16](#_Toc447219199)

[4.4.2 Forebyggelse af forurening ved stormflod (3.4.4.2) 16](#_Toc447219200)

[4.4.3 Forebyggelse og bekæmpelse af spredning af restaffald til havmiljøet (3.4.4.3) 16](#_Toc447219201)

[4.4.4 Rapporteringsprocedurer ved uheld og udslip (3.4.4.4) 17](#_Toc447219202)

[Vedlagte planer 17](#_Toc447219203)

[- Kort over skibsophugningsanlægget 17](#_Toc447219204)

[- Flowdiagram over organisationen 17](#_Toc447219205)

[- Godkendelser, tilladelser, licenser og certifikater 17](#_Toc447219206)

[- Resumé 17](#_Toc447219207)

[Referencer](#_Toc447219208) 18

|  |
| --- |
| Indledning |

I regi af FN’s Internationale Maritime Organisation (IMO) blev der i 2009 forhandlet en ny konvention på plads: Hong Kong-konventionen om sikker og miljømæssig forsvarlig ophugning af skibe (herefter konventionen). Hovedformålet med konventionen er at beskytte menneskers helbred og miljøet mod de negative konsekvenser forbundet med skibsophugning. Konventionen stiller både krav til skibe og til ophugningsanlæg.

EU har vedtaget en forordning om skibsophugning (herefter skibsophugningsforordningen) for at lette ratificering af konventionen for EU's medlemsstater.

I henhold til skibsophugningsforordningen, må skibsredere, hvis skibe sejler under et EU medlemsstats flag, kun lade sine skibe ophugge på anlæg, der er optaget på den såkaldte europæiske liste.

For at et anlæg kan blive optaget på listen, skal det overholde forordningens krav i overensstemmelse med de relevante bestemmelser i konventionen og under hensyn til relevante retningslinjer bl.a. fra IMO. Et af kravene er, at der skal udarbejdes en skibsophugningsanlægsplan - på engelsk forkortet SRFP (Ship Recycling Facility Plan).

En anlægsplan samler information vedrørende ophugningsanlæggets ophugningsmetoder og procedurer relateret til arbejdsmiljø, sikkerhed og miljøbeskyttelse.

De relevante retningslinjer fra IMO og skibsophugningsforordningen, som anlægsplanen skal udarbejdes under hensyn til, er:

1. Resolution MEPC.210(63) - 2012 Guidelines for Safe and Environmentally Sound Ship Recycling (i skabelonen forkortet som IMO's SRFP-guide). Det er en vejledning til udarbejdelse af en anlægsplan.[[1]](#footnote-1)
2. Resolution MEPC.196(62) - 2011 Guidelines for the Development of the Ship Recycling Plan (i skabelonen forkortet som IMO's SRP-guide). Det er en vejledning til udarbejdelse af en skibsspecifik ophugningsplan.[[2]](#footnote-2)
3. Resolution MEPC.269(68), 2015, Guidelines for the Development of the Inventory of Hazardous Materials. (i skabelonen forkortet som IMO's IHM-guide). Det er en vejledning til at udarbejde fortegnelse over farlige materialer anvendt på skibet.[[3]](#footnote-3)
4. Europa-Parlamentets og Rådets forordning (EU) nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF.[[4]](#footnote-4)

Denne skabelon til udarbejdelse af skibsophugningsanlægsplan er en dansk indgang til IMO's SRFP-guide, og følger denne slavisk. Skabelonen refererer dog kun helt overordnet til indholdet af hvert punkt i IMO's SRFP-guide. For at få en fyldestgørende forståelse af, hvad anlægsplanen skal indeholde, er det nødvendigt at gøre sig bekendt med IMO's SRFP-guide.

IMO's vejledninger forholder sig kun til konventionen. Hvor skibsophugnings-forordningen stiller strengere krav til anlægget end konventionen, er det angivet i skabelonen, og det skal i anlægsplanen dokumenteres, at også forordningens strengere krav overholdes. Hvis denne skabelon til udarbejdelse af skibsophugningsanlægsplan følges, vil anlægget dokumentere hvordan kravene i både konventionen og skibsophugningsforordningen efterleves.

Skabelonen følger formatet som anbefalet i IMO’s SRFP-guide, bilag 1, hvor de enkelte hovedafsnit omhandler:

* Hovedafsnit 1 - Virksomhedsledelse
* Hovedafsnit 2 - Drift af ophugningsanlægget
* Hovedafsnit 3 - Varetagelse af medarbejdernes sikkerhed og sundhed
* Hovedafsnit 4 - Varetagelse af miljøforhold

De detaljerede beskrivelser givet i IMO’s SRFP-guide har en forskudt overskriftnummerering i forhold til formatet i bilag 1. Henvisning til det respektive detaljerede afsnit i IMO’s SRFP-guide er angivet i parentes i overskriften til hvert enkelt afsnit.

Hvis den information, der efterspørges i skabelonen allerede findes beskrevet andre steder, f.eks. i en miljøgodkendelse eller i et managementsystem (fx ISO eller lign.), vil reference til relevante afsnit i disse dokumenter være tilstrækkelig som indhold i anlægsplanen. Det forudsættes dog at indholdet, der refereres til, er dækkende og at anlægsplanen holdes opdateret.

Skabelonen er udarbejdet for Miljøstyrelsen af Litehauz i marts 2016, og kan blive opdateret af Miljøstyrelsen, hvis der sker ændringer af enten skibsophugningsforordningen eller konventionen i relation til skibsophugningsanlæg.

# Virksomhedsledelse (3.1)

I de følgende underafsnit gives information om virksomheden, herunder hvordan den er organiseret og dens ledelsespolitik, således at læseren får et overblik over anlægget og de metoder, der anvendes til at sikre, at anlægget overholder gældende ret.

## Virksomhedsinformation (3.1.1)

Giv detaljeret information om virksomhedens organisatoriske struktur og politik, herunder beskrivelse af ledernes og nøglemedarbejdernes roller, ansvar og kvalifikationer, samt ledelsessystemer, miljøbeskyttende tiltag, og hvordan virksomheden sikrer overholdelse af gældende ret.

## Uddannelsesprogram (3.1.2)

Beskriv virksomhedens uddannelses-/oplæringsprogram for medarbejdere, samt uddannelsesprocedurer for de enkelte funktioner. Programmet bør indeholde informationer om fx hvilke funktioner der uddannes, hvad der uddannes i og hvor tit. Uddannelsesprocedurerne bør indeholde hvordan programmet afvikles. Afsnittet bør desuden indeholde detaljerede beskrivelser af den gennerelle arbejdsstyrke og dens funktioner. Yderligere information om specifikke krav til indhold til programmet er givet i bestemmelse 22 i selve konventionsteksten, som kan downloades [her](https://docs.imo.org/).[[5]](#footnote-5)

## Medarbejderledelse (3.1.3)

Beskriv medarbejderes ansvarsområder, herunder information om deres kompetencer, træning og ansvar for opsyn.

## Registrering/datastyring/journalisering (3.1.4)

Beskriv virksomhedens procedurer for opbevaring af information om anlæggets drift, og hvor længe informationen opbevares.

# Drift af ophugningsanlægget (3.2)

I de følgende underafsnit gives information om anlægget og om de forskellige processer og procedurer relateret til selve skibsophugningen. Afsnittet skal demonstrere, at virksomheden kender de regelsæt, der gælder for skibsophugningsanlæg, og hvordan virksomheden har tænkt sig at forebygge negative effekter på sundhed og miljø.

## Anlægsinformation (3.2.1)

Beskriv anlægget og dets fysiske beliggenhed, adgangsforhold, faciliteter, udstyr, vandybder, ophugningskapacitet mm. Kort over anlægget vedlægges.

Vær opmærksom på at skibsophugningsforordningens kræver, at anlægget drives fra bygningsstrukturer (jf. art. 13, stk. 1, litra c), og at håndtering af farlige materialer samt farligt affald, der frembringes under skibsophugningsprocessen, udelukkende forgår på uigennemtrængelige gulve med et effektivt afløbssystem (jf. art. 13, stk. 1, litra g) (i)).

## Godkendelser, tilladelser, licenser og certificeringer (3.2.2)

Dokumenter at anlægget bliver drevet i overensstemmelse med gældende ret. Giv information om lejekontrakter, licenser, certifikater,[[6]](#footnote-6) godkendelser m.m. Derudover skal afsnittet også indeholde information om, hvordan det sikres og dokumenteres, at underleverandører lever op til gældende ret.

Eksempel på format til præsentation af informationen i afsnit 2.1 og 2.2 kan ses i IMO’s SRFP-guide, bilag 2.

## Krav til modtagelse af skibe (3.2.3)

Beskriv hvilke processer og procedurer, der finder sted inden et skib modtages til ophugning. Procedurerene for alle aktører kan ses i IMO’s SRFP-guide, bilag 3. Format for indrapportering kan ses i konventionens bilag 6, EU forventes dog at vedtage sit eget indrapporteringsformat.

## Udarbejdelse af den skibsspecifikke skibsophugningsplan (SRP) (3.2.4)

Beskriv hvordan anlægget udarbejder skibsophugningsplanen for det enkelte skib. Yderligere vejledning til udarbejdelse af SRP kan findes i IMO’s SRP-guide, som kan downloades [her](http://www.imo.org/en/OurWork/Environment/ShipRecycling/Documents/RESOLUTION%20MEPC.196%2862%29.pdf).

## Modtagelse af fartøjer (3.2.5)

Beskriv procedurer til forsvarlig modtagelse og sikker opbevaring af skibe ved anlæg, herunder fortøjning, stabilitetssikring, ekstreme vejrforhold mv.

## Skibsophugningsmetode (3.2.6)

Giv en udtømmende beskrivelse af de(n) anvendte skibsophugningsmetode(r), der inkluderer alle aspekter af ophugningsprocessen, herunder også hvordan materialer, som kan genbruges eller genanvendes, håndteres. Det skal indgå i beskrivelsen hvordan metoden støtter op om sikker og miljømæssig forsvarlig ophugning.

Uddybende beskrivelse af hvordan farlige materialer samt affaldsfraktioner håndteres skal ikke ske her men i afsnit 4.2.

Vær opmærksom på at skibsophugningsforordningen stiller særlige krav til at alle farlige materialer, der findes om bord, inddæmmes under hele skibsophugningsprocessen og at håndtering af farlige materialer samt farligt affald, der frembringes under skibsophugningsprocessen, udelukkende sker på uigennemtrængelige gulve/underlag med et effektivt afløbssystem. Det bør fremgå af beskrivelsen af skibsophugningsmetoden, at disse krav efterleves.

## Erklæring om færdiggørelse (3.2.7)

Angiv procedurer for rapportering ved endt ophugning af et skib. Format for erklæring om færdiggørelse kan ses i konventionens bilag 7. EU forventes dog at vedtage sit eget format.

# Varetagelse af medarbejdernes sikkerhed og sundhed (3.3)

I de følgende underafsnit redegøres for aktiviteter, procedurer og metoder til varetagelse af medarbejdernes sundhed og sikkerhed.

## Medarbejdernes sundhed og sikkerhed (3.3.1)

Angiv procedurer og planer til beskyttelse af medarbejdernes sundhed og sikkerhed. Det bør fremgå hvordan procedurerne støtter op om overholdelse af miljøkrav, og hvordan anlægget lever op til gældende ret på området og internationale guidelines anført i bilag 4 i IMO’s SRFP-guide. Yderligere detaljer vedrørende indhold til dette afsnit findes i bestemmelserne 19, 21 og 23 i konventionsteksten.

Skibsophugningsforordningen fastsætter ydermere krav om, at der etableres et management- og overvågningssystem for sundhed og sikkerhed (jf. art. 13, stk. 1, litra d), (i)). Beskriv her, hvilke systemer, der er etableret.

## Nøglepersoner i relation til sikkerhed- og sundhed (3.3.2)

Angiv hvilke personer, som sikrer, at anlæggets drift foregår under sikre forhold. Afhængigt af anlæggets størrelse kan der laves et hierarki over de relevante personer.

## Arbejdsrisikovurdering (3.3.3)

Angiv procedurer for arbejdsrisikovurdering og delegering af ansvar for udførsel af dette arbejde.

## Forebyggelse af negative virkninger for menneskers sundhed (3.3.4)

De følgende underafsnit indeholder de vigtigste af de aspekter, som skal adresseres i procedurerne for forebyggelse af hændelser og ulykker og på arbejdspladsen.

Skibsophugningsforordningen (jf. art. 13, stk. 1, litra j)) stiller krav om, at ophugningsanlægget registrerer hændelser, ulykker, erhvervssygdomme og kroniske virkninger på medarbejdere, som udgør eller kan udgøre en risiko for arbejdernes sikkerhed, menneskers sundhed. Angiv hvordan anlægget registrerer disse oplysninger, samt hvilke, der indberettes til arbejdstilsynet.

### Procedurer for sikker adgang (3.3.4.1)

Angiv procedurer for sikring af sikker adgang til lukkede rum og steder, hvor atmosfæren kan udgøre en fare. Sektionens underafsnit (3.4.1.1 - 3.4.1.9)[[7]](#footnote-7) indeholder en række specifikke aspekter, som bør adresseres.

### Procedurer for varmt arbejde (3.3.4.2)

Angiv procedurer for at varmt arbejde kun udføres, hvor det er vurderet sikkerhedsmæssigt forsvarligt. Sektionens underafsnit (3.4.2.1 - 3.4.2.5)[[8]](#footnote-8) indeholder en række specifikke aspekter, som bør adresseres.

### Svejsning, skæring, slibning og opvarmning (3.3.4.3)

Angiv procedurer til sikring af medarbejderes sundhed og sikkerhed i forbindelse med svejsning, skæring, slibning og opvarmning. Procedurerne bør også inkludere foranstaltninger til forsvarlig opbevaring af dertilhørende udstyr.

### Tromler, containere og trykbeholdere (3.3.4.4)

Angiv procedurer for sikker transport, opbevaring og fjernelse af farlige væsker, samt trykbeholdere, der bruges i forbindelse med svejsning, opvarmning og brandslukning.

### Forebyggelse af fald fra højder og ulykker forårsaget af faldende objekter (3.3.4.5)

Angiv procedurer for brug af sikkerhedsudstyr i forbindelse med arbejde i højder og til forebyggelse af ulykker forårsaget af faldende objekter.

### Gear og udstyr til rigning og materialehåndtering (3.3.4.6)

Angiv procedurer for test og inspektion af rigningsudstyr og udstyr til brug for håndtering af materialer, herunder spil, kædetaljer o.lign. Dette afsnit bør også inkludere en beskrivelse af de aktiviteter, der involverer kraner, løfteudstyr mv. samt de kvalifikationer, som kræves for at betjene udstyret.

### Fremkommelighed og belysning (3.3.4.7)

Angiv procedurer som sikrer fremkommelighed og belysning på arbejdsområder.

### Vedligeholdelse og dekontaminering af værktøj og udstyr (3.3.4.8)

Angiv procedurer for inspektion, vedligehold og dekontaminering af værktøj og udstyr. Afsnittet bør inkludere relevante lovkrav i fald tredjepart foretager disse aktiviteter.

### Sundheds- og velfærdsfaciliteter (3.3.4.9)

Beskriv anlæggets sundheds- og velfærdsfaciliteter, heriblandt vaske- og toiletfaciliteter, kantine og omklædningsrum.

### Personlige værnemidler (3.3.4.10)

Angiv information og procedurer relateret til tilgængeligheden og brugen af personlige værnemidler.

### Medarbejderpåvirkning og lægefaglig overvågning (3.3.4.11)

Angiv procedurer for monitering af medarbejderes eksponering mod farlige materialer, samt lægefaglig overvågning.

## Plan for nødberedskab og afværgeforanstaltninger (3.3.5)

Vedlæg beredskabs- og indsatsplan med nødberedskab og afværgeforanstaltninger, der som minimum adresseser brand og eksplosion, ulykkestilfælde, spild og naturkatastrofer. Beskriv hvordan beredskabs- og indsatsplanen vedligeholdes.

## Forebyggelse, detektion og reaktion i forhold til brand og eksplosion (3.3.6)

Beskriv brand- og eksplosionsforebyggende aktiviteter, der inkluderer sikker opbevaring, inspektion og forholdsregler i forbindelse med varmt arbejde. Vedlæg oversigt over, hvor brandslukningsudstyr er opsat. Angiv procedurer for indkøb, vedligehold og inspektion af brandslukningsudstyr, samt korrekt betjening, træningsforløb af virksomhedens ansatte og skiltning. Beskriv evakueringsplan.

# Varetagelse af miljøforhold (3.4)

I de følgende underafsnit redegøres for planer og procedurer for miljøbeskyttelse, og det bør fremgå at virksomheden forstår de miljømæssige risici forbundet med skibsophugning, at gældende ret og standarder bliver overholdt, samt at virksomheden evner at håndtere materialer fra ophugningen på en miljømæssigt forsvarlig måde.

## Miljøovervågning (3.4.1)

Skibsophugningsforordningen stiller krav om, at der etableres management- og overvågningssystemer, procedurer og teknikker, som har til formål at forebygge, reducere, minimere og så vidt muligt fjerne sundhedsrisici for befolkningen i nærheden af skibsophugningsanlægget og negative virkninger på miljøet forårsaget af skibsophugning (jf. art. 13, stk. 1, litra d), (i) og (ii)). Beskriv under dette afsnit anlæggets managementsystem og hvilke overvågningssystemer der er etableret for at efterleve dette krav.

Hvis anlægget har et moniteringsprogram til at overvåge det omliggende miljøs tilstand, beskrives det her. Etablering af et sådant moniteringsprogram er frivilligt.

## Håndtering af farlige materialer (3.4.2)

I dette afsnit beskrives anlæggets håndtering af hvert af de farlige materialer som er oplistet i IMO’s SRFP-guide afsnit 3.4.2 og i bilag 6,[[9]](#footnote-9) samt yderligere materialer angivet i skibsophugningsforordningens bilag 2 (i marts 2016 er det HCFC-22, chlordiflourmetan, perfluorooktansulfonat (PFOS) og brommerede flammehæmmere (HBCDD). Forordningen kan downloades [her.](http://eur-lex.europa.eu/legal-content/DA/TXT/PDF/?uri=CELEX:32013R1257&from=DA)

Materialerne skal adresseres hver især i forhold til underafsnit 4.2.3 - 4.2.6. Detaljeret information om hvordan en række af de oplistede materialer bør håndteres er givet i IMO's SRFP-guide afsnit 3.4.3.

I forhold til underafsnit 4.2.1 og 4.2.2 kan beskrivelsen foretages ud fra et mere overordnet synspunkt og behøver ikke være materialespecifikt med mindre det skønnes nødvendigt for at sikre miljøet.

### Potentielt indhold af farlige materialer (3.4.2.1)

Beskriv hvordan anlægget håndterer materialer klassificeret som potentielt indeholdende farlige materialer. Beskrivelsen bør også inkluderes i de skibsspecifikke skibsophugningsplaner.

### Supplerende prøveudtagning og analyse (3.4.2.2)

Beskriv i hvilke situationer og hvordan supplerende prøvetagning, analyse og visuel inspektion foretages, så det sikres, at alle farlige materialer er identificeret.

### Identifikation og afmærkning og potentielle steder på skibet (3.4.2.3)

Beskriv hvordan skibets fortegnelse over farlige materialer, på engelsk Inventory of Hazardous Materials (IHM), anvendes til identifikation og afmærkning af farlige materialer om bord på skibet. Information om hvor farlige materialer typisk findes på et skib, er angivet i IMO’s IHM-guide, bilag 5.

### Fjernelse, håndtering og oprydning (3.4.2.4)

Angiv de respektive procedurer, som beskriver metoder for hvordan anlægget fjerner og håndterer hvert af de farlige materialer fra skibet og/eller rengør efter disse på en miljø- og arbejdsmiljømæssig forsvarlig måde. Afsnittet skal også indeholde information om, hvor i ophugningssekvensen de enkelte farlige materialer fjernes. Angiv hvem der er ansvarlig for og autoriseret til at fjerne eventuelle farlige materialer identificeret på skibet.

Skibsophugningsforordningen stiller desuden krav om at alt affald, der genereres fra skibsophugningsaktiviteter og mængden heraf dokumenteres (jf. art. 13, stk. 1, litra g) (ii)). Angiv procedure herfor.

### Opbevaring og mærkning efter fjernelse (3.4.2.5)

Beskriv hvordan det sikres at materialer fra ophugning ikke sammenblandes, herunder hvordan de farlige materialer holdes separeret fra genbrugeligt og genanvendeligt materiale og udstyr, og hvordan de mærkes og opbevares.

### Behandling, transport og bortskaffelse (3.4.2.6)

Beskriv hvordan anlægget sikrer miljømæssig forsvarlig håndtering af hvert af de farlige materialer efter fjernelse fra skibet i overensstemmelse med gældende ret. Herunder inkluderes procedurer for behandling eller bortskaffelse af farlige materialer på anlægget (hvis dette foregår), samt procedurer til sikring af forsvarlig transport af farlige materialer ud af anlægget, og at dette kun foregår til autoriserede behandlings- og deponeringsanlæg. Mekanismer til at dokumentere tredjeparts relevant(e) autorisation(er) skal inkluderes.

## Miljømæssigt forsvarlig håndtering af farlige materialer (3.4.3)

Der skal ikke ske nogen beskrivelse under dette punkt. Afsnit 3.4.3 i IMO's SRFP-guide giver vejledning og information om korrekt håndtering af en række navngivne farlige materialer, som bør anvendes ved beskrivelse af anlæggets håndtering af disse materialer i afsnit 4.2 ovenfor.

## Forebyggelse af skadelige virkninger på miljøet (3.4.4)

### Forebyggelse, kontrol og forholdsregler i forhold til spild (3.4.4.1)

Beskriv plan for spild der kan have negativ effekt på miljøet. Planen bør definere proaktive fremgangsmåder til forebyggelse og angive procedurer for respons og modforanstaltninger. Planen bør ydermere indeholde oplysninger om hvem i virksomheden der er ansvarlige, samt hvilke lokale myndigheder der er ansvarlige/kompetente på området, samt en beskrivende og visuel forklaring af anlæggets layout.

Skibsophugningsforordningen stiller ydermere krav om, at ophugningsanlægget registrerer hændelser og ulykker, som udgør eller kan udgøre en risiko for miljøet (jf. art. 13, stk. 1, litra j)). Beskriv procedure herfor, samt hvilke forhold, der indberettes til myndighederne.

### Forebyggelse af forurening ved stormflod (3.4.4.2)

Beskriv hvilke tiltag, der er implementeret, så risikoen for forurening af regnvand fra potentielle forureningskilder på anlægget minimeres og forebygges i tilfælde af stormflod.

### Forebyggelse og bekæmpelse af spredning af restaffald til havmiljøet (3.4.4.3)

Beskriv hvilke tiltag, der er implementeret, så risikoen for at restaffald på anlægget bliver spredt til havmiljøet minimeres.

### Rapporteringsprocedurer ved uheld og udslip (3.4.4.4)

Angiv procedurer for rapportering af uheld og udslip. Det anbefales som minimum bl.a. at inkludere ansvarsfordeling, relation til beredskabsplanen, kommunikationsforbindelse til lokalmyndighederne, samt procedurer for kommunikation til offentligheden.

# Vedlagte planer

Følgende bilag bør vedlægges skibsophugningsanlægsplanen:

## Kort over skibsophugningsanlægget

## Flowdiagram over organisationen

## Godkendelser, tilladelser, licenser og certifikater

## Resumé

# Referencer

Sr/Conf/45, 2009, Hong Kong International Convention For The Safe And Environmentally Sound Recycling Of Ships, 2009, eller downloades ved registre sig som bruger ved via dette [link](https://webaccounts.imo.org/Common/PublicRegistration.aspx?ReturnUrl=%2f).

MEPC.196(62),2011, Guidelines for the Development of the Ship Recycling plan. Vejledningen kan findes på IMO’s hjemmeside, eller downloades ved at benytte dette [link](http://www.imo.org/en/OurWork/Environment/ShipRecycling/Documents/RESOLUTION%20MEPC.196%2862%29.pdf).

MEPC.210(63), 2012, Guidelines for Safe and Environmentally Sound Ship Recycling. Vejledningen kan findes på IMO’s hjemmeside, eller downloades ved at benytte dette [link](http://www.imo.org/en/OurWork/Environment/ShipRecycling/Documents/210%2863%29.pdf).

MEPC.269(68), 2015, Guidelines for the Development of the Inventory of Hazardous Materials. Vejledningen kan findes på IMO’s hjemmeside, eller downloades ved at benytte dette [link](http://www.imo.org/en/KnowledgeCentre/IndexofIMOResolutions/MEPC%20Resolutions/MEPC.269%2868%29.pdf).

EU’s skibsophugningsforordning, 2013, Europa-Parlamentets og Rådets Forordning (EU) Nr. 1257/2013 af 20. november 2013 om ophugning af skibe og om ændring af forordning (EF) nr. 1013/2006 og direktiv 2009/16/EF. Forordningen kan downloades ved at benytte dette [link](http://eur-lex.europa.eu/legal-content/DA/TXT/PDF/?uri=CELEX:32013R1257&from=DA)

1. [Link til Resolution MEPC.210(63)](http://www.imo.org/en/OurWork/Environment/ShipRecycling/Documents/210%2863%29.pdf). [↑](#footnote-ref-1)
2. [Link til Resolution MEPC.196(62)](http://www.imo.org/en/OurWork/Environment/ShipRecycling/Documents/RESOLUTION%20MEPC.196%2862%29.pdf). [↑](#footnote-ref-2)
3. [Link til Resolution MEPC.269(68)](http://www.imo.org/en/KnowledgeCentre/IndexofIMOResolutions/MEPC%20Resolutions/MEPC.269%2868%29.pdf). [↑](#footnote-ref-3)
4. [Link til Europa-Parlamentets og Rådets forordning (EU) nr. 1257/2013](http://eur-lex.europa.eu/legal-content/DA/TXT/PDF/?uri=CELEX:32013R1257&from=DA). [↑](#footnote-ref-4)
5. Konventionsteksten findes på IMO docs som der er fri adgang til ved oprettelse af bruger. Selve konventionen er navngivet: Sr/Conf/45 - Adoption Of The Final Act And Any Instruments, Recommendations And Resolutions Resulting From The Work Of The Conference Hong Kong International Convention For The Safe And Environmentally Sound Recycling Of Ships, 2009, og kan findes ved søgning på hjemmesiden efter login. [↑](#footnote-ref-5)
6. Hvis anlægget har yderligere certifikater erhvervet på frivillig basis, kan disse inkluderes her. [↑](#footnote-ref-6)
7. Detaljeret beskrivelser findes i IMO’s SRFP guide sektion 3.3.4.2.1 – 3.3.4.2.5. [↑](#footnote-ref-7)
8. Detaljeret beskrivelser findes i IMO’s SRFP-guide sektion 3.3.4.2.1 – 3.3.4.2.5. [↑](#footnote-ref-8)
9. Yderligere detaljering af de nævnte materialer findes i IMO’s IHM-guide, som kan downloades [her](http://www.imo.org/en/KnowledgeCentre/IndexofIMOResolutions/MEPC%20Resolutions/MEPC.269%2868%29.pdf). [↑](#footnote-ref-9)